સુરત જિલ્લા પોલીસ વડા તરીકે આઈ પી એસ અશોક મુનિયાએ કાર્યભાળ સંભાળ્યા બાદ પ્રથમ વાર લોક દરબારનું આયોજન કરવામાં આવ્યું હતું. બારડોલીના ગોવિંદાશ્રમ હોલ ખાતે જિલ્લા પોલીસ વડા તેમજ પી આઈ અને પી એસ આઈની હાજરીમાં લોક દરબારનું આયોજન કરવામાં આવ્યું હતું. જેમાં નગરજનોએ લોક દરબારની શરૂઆતથી જ પોલીસને લગતી નગરની વિવિધ સમસ્યાઓ અંગે રજૂઆતો કરી હતી. તેમાં ટ્રાફિકનો પ્રશ્ન મુખ્ય રહ્યો હતો . જેથી નગરના મોટા મોલમાં દબાણકર્તા પાર્કિગ ખુલ્લું કરવા માંગ કરાઈ હતી. બારડોલી તાલુકાના કડોદ તેમજ આસપાસના ગ્રામ્ય વિસ્તારોમાં વધતા ચોરીના બનાવો અંગે તરુણ વાઘેલાએ પૂરતો સટાફ મુકવા તેમજ કડોદ ખાતે બે ચેક પોસ્ટ મૂકવા રજૂઆત કરી હતી. સાથે બારડોલી નગરમાં રખડતા ઢોરોના ત્રાસને લઈ આગેવાનો દ્વારા રજૂઆત કરાવામાં આવી હતી.